<<แหล่งเสาะหาของดี>>

     บริเวณตลาดรังสิต ตรงข้ามเมเจอร์ รังสิต ถ้าหากมาจากกรุงเทพ ให้เลี้ยวซ้ายเข้าซอยตรงข้ามกับเมเจอร์ได้เลยครับ 

<<ไต้ก๋งตัวมากประสบการณ์ พึมพำก่อนออกเรือ>>

      ดึกๆหิวๆ คงไม่มีอะไรดีไปกว่าร้านข้าวต้มเด็ดๆสักร้าน GB หลงทางอยู่พักนึง เสียหน้าเป็นที่สุด เข้าผิดซอย 555+ วันนี้เรามาตามรอยร้านข้าวต้มผู้เป็นตำนานประจำท้องถิ่นแดนรังสิต สำหรับคอข้าวต้มและสายแอลกอฮอลล์น่าจะรู้จักกันเป็นอย่างดีครับ ร้านเปิดในจุดที่เป็นพื้นที่บริเวณในซอยริมถนนวิภาวดีรังสิต ตรงข้ามเมเจอร์รังสิตพอดีเด๊ะๆ แอบจอดรถหน้าร้านเสริมสวย รีบเนียนเดินไปอย่างไว 555+ เดินเข้ามาในร้านเพิ่ง 6 โมงเย็น คนมานั่งจับจองกันเกือบเต็มแล้ว โดนเรียนเชิญไปยังตึกชั้นที่เป็นลอยเบาๆ ตรงข้ามครัว พระอาทิตย์เริ่มอัสดง แต่ลูกค้ายังคงเข้ามาไม่ขาดสาย ด้วยความยาวนานมากว่า 30 ปี การันตีฝีมือได้พอสมควร แป๊บเดียว น้องชาวต่างชาติวางเมนูลงเบาๆ ให้เราได้เยี่ยมชมครับ

    เมนูในร้านแบ่งเป็นหลักๆตามประเภทการประกอบอาหาร กิตติศัพท์เลื่องลือที่นี่ ไม่พ้นเมนูประเภผัด ซึ่งเป็นหน้าตาของร้านก็ว่าได้ ไม่ว่าจะเป็นผัดผงกะหรี่ ผัดพริก ผัดเขียวหวาน ผัดไข่เค็ม ผัดฉ่า ผัดเม็ดมะม่วง เป็นต้น ล้วนแล้วแต่ ทำออกมาได้ดีเยี่ยม ด้วยความที่ยังคงความสดใหม่ ของรสชาติวัตถุดิบดั่งเดิมไว้ แล้วแต่งเสริมเติมแต่งดึงรสชาติให้เด่นขึ้นได้ดีครับ ส่วนประเภท ทอด ยำ ต้ม ลวก ก็เด็ดดวงไม่แพ้ใคร โดยเฉพาะประเภทปลาต่างๆ ที่มักจะจัดตัวโตๆ เนื้อหวานๆ หรือจะเลือกทานแบบเป็นชิ้นๆก็ได้ แปลงร่างเป็นเจี๋ยน แป๊ะซะ ทอดสมุนไพร ลุยสวนหรือราดพริก เป็นต้น ราคาโดยเฉลี่ยอยู่ที่ หลักสิบปลายๆ จนไปถึงเกือบ 300 จัดว่าไม่แรงเลย เอ้าหล่ะ ได้เวลาแล้ว...จิ้มๆลุยๆซุยๆโต้คลื่นกันไป

<<ของมีค่าที่เสาะหากัน>>
  
     - ไก่ผัดเม็ดมะม่วง ( 80 บาท) ????????????????????: ไก่ติดหนังชิ้นพอดีคำ นำไปทอดจนเหลืองกรอบหนัง เนื้อแน่น จากนั้นนำมาผัดกับแป้ง เม็ดมะม่วงหิมพานท์ หอมใหญ่ซอยและพริกแห้ง ผัดมาได้งวดดีครับ เยิ้มๆ ไก่ยังกรอบและฉ่ำดี หอมใหญ่กรอบ เคี้ยวอร่อย หวาน ไม่ขม ทั้งจานจะออกหวานนิดๆ ลงตัวมากๆ จัดว่าเด็ดในเรื่องรสสัมผัส และรสชาติมากๆครับ ห้ามพลาดด้วยประการทั้งปวง

     - ผัดแขนงปลาเค็ม ( 80 บาท) ???????????? : หลังร้าน ปลูกผักแขนงแน่นอน แน่นเกือบเต็มจาน 555+ ล้างมาสะอาด ผัดมาได้ดี ไม่มีสลด กรอบแน่น ออกหวาน มันพอได้ ปลาเค็ม กลิ่นหอม เค็มกำลังดี ตัดเลี่ยน อร่อยใช้ได้

     - กระเพาะปลาผัดแห้ง ( 80 บาท) ???????????????? : กระเพาะปลาสาดมาเอาเรื่อง ผัดออกมาแห้งๆดี ไม่อมน้ำมันเท่าไหร่ มาเป็นชิ้นๆใหญ่ๆกำลังดีเลย รสสัมผัสนิ่ม หยุ่นๆ ไม่เหนียว หมึก หมู ไข่ เทมาไม่มีหวง เพิ่มความกลมกล่อมด้วยวุ้นเส้น และกรุบๆด้วยถั่วงอก ปรุงรสออกหวาน เค็ม มันพอดีๆ เด็ดไม่ธรรมดา

     - กุ้ยช่ายขาวผัดหมูกรอบ ( 80 บาท) ???????????????? : หลังร้าน ปลูกกุ้ยช่ายขาวเช่นกัน ซัดกันมาแหลกลานบานตะไท ผัดมายังกรอบ ไม่เหนียว มาพร้อมกับหมูกรอบชิ้นเบ้ง ยังกรอบอยู่พอสมควร แม้จะโดนน้ำที่ผัดมาเอาเรื่อง รสออกเค็มไปนิด หวานพอดีแล้ว แต่กินกับข้าวฟินใช้ได้เลย

<<เข้าท่าเรือ ประเมินผลงาน>>

      >รสชาติ – 4.5/5 : ไก่ผัดเม็ดมะม่วง คือ เด็ดดวงดึงคะแนนสูงเลยก็ว่าได้ ที่เหลือยังไม่เด่นมากนัก และดรอปลงไปพอสมควรจากเมื่อก่อน โดยทุกอย่างทุกจานจะหนักหวานเป็นต้นทุน ส่วนเค็มกำลังดีแล้ว ความมันพอรับได้ สรุป วัตถุดิบและรสสัมผัสดี ความสดใหม่ สะอาดพอใช้ได้ ความหอมและความเข้มข้นดี หน้าตาและสีสันน่าทานดีครับ

      >ราคา – 4.5/5 : พอคบหากันได้ ฉันมิตรสนิท เป็นร้านข้าวต้มที่ราคาระดับกลางๆเมื่อเทียบกับหลายๆเจ้า แต่ด้วยปริมาณที่ล้นลามเหมือนสวนผัก ฟาร์มหมูและไก่อยู่หลังร้าน บวกกับคุณภาพที่สัมผัสได้ ก็ถือว่าเป็นร้านนึงที่ฝากผีฝากไข้ได้เลยทีเดียว 
      
      >บรรยากาศ – 3/5 : ร้านข้าวต้มสไตล์ลูกทุ่ง จอดข้างทางขนานแท้เลย ง่ายๆลุยๆแมนๆเตะบอลกัน 555+ ร้านเรียงรายโต๊ะเก้าอี้อิงแอบแนบชิดตามหน้าร้านต่างๆ ดั่งทิวเขาตะนาวศรี ลากยาวไปยันเกือบกินพื้นที่ทั้งซอยและ 4 แยกบริเวณดังกล่าว มีโต๊ะ-เก้าอี้ อยู่ราว 30-40โต๊ะ โซโล่กันไป นั่งพอเอาชีวิตรอดไปได้ Wifi ไม่มี ห้องน้ำดีๆยังหายาก 555+ ความสะอาดพอใช้ได้ 

     >บริการ – 3.5/5 : ชาวต่างชาติบริการดีพอใช้ได้ ยกเว้นเจ้คนคิดตังค์ ที่ลืมทานสารกันบูดมา หน้าเลยไม่ค่อยแช่มชื่นเท่าไหร่ โดยรวมพูดจาสุภาพและะยิ้มแย้มแจ่มใสพอใช้ได้ครับ ความเร็วในการตระเตรียมอาหารค่อนข้างช้า คนเข้าตลอด มีเรียกหาเมนูที่ขาดหายไปประมาณ 3-4 รอบ กินกันจะอิ่มแล้ว เพิ่งมาเสริ์ฟ 555+ สถานที่จอด หายากยิ่งกว่า งมเข็มในมหาสมุทร จุดใกล้ๆร้านมีได้อิงแอบประมาณ 6-8 คัน พลันจะจอดไกลๆ ก็แอบเสียวโดนทุบกระจก
 
<<ดีไม่ดี ลูกเรือรุ่นพี่ฟันธง>>

     จัดว่าไม่ธรรมดา สมเป็นตำนาน

---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

